Document ID: /roh_data/filtered/fineweb-2-filterrobots_roh.jsonl.gz/20153

Heinz Brand na vul betg dapli ospitals sin la glista d'ospitals: Dapli ospitals significhia dapli custs per las cassas da malsauns ed in augment tar las premias.
Tgi che paja duai avair in pled en chapitel
La Svizra haja gia avunda ospitals en tut las regiuns ch'èn sin la glista. Las cassas da malsauns pajan e cun quai duajan ellas er avair la pussibilitad d'intervegnir, è il president da Santèsuisse persvadì:
Sch'ins metta anc dapli ospitals sin la glista, sche lura vegnan las premias da las cassas da malsauns pli autas.
Fin a l'onn 2010 deva quai gia quel'opziun per las cassas.
Chantuns vulan decider er vinavant sez
Auter vesa quai la Conferenza svizra da las directuras e dals directurs chantunals da sanadad (CDS) e l'Uniun dad ospitals svizzers «h+». Per els fiss quai cleramain dapli birocrazia e cun quai che la Confederaziun intervegniss en chaussas dals chantuns damain influenza per quels:
Quai na porta nagut, mo dapli birocrazia.
Sche l'idea da Heinz Brand ha ina schanza u betg decida il Cussegl naziunal probablamain en la sessiun d'atun.
RR actualitad 07:10
Glistas d'ospitals
Mintga regenza chantunala decida tge ospitals che vegnan sin las glistas. Ils ospitals ch'èn alura sin la glista han da porscher als paziaints in provediment da basa ch'il chantun definescha. Cassas da malsauns sco er il chantun finanzieschan ina part da quests ospitals.